Na temelju članka 33. stavaka 2. Odluke o socijalnoj skrbi Grada Makarske (Glasnik Grada Makarske, br. 27/22 i 4/23) i članka 3. Odluke o iznosu studentske potpore u akademskoj godini 2023./2024. (Glasnik Grada Makarske, br. 23/23), Upravni odjel za javne potrebe i društvene djelatnosti Grada Makarske objavljuje

**JAVNI POZIV**
**za podnošenje zahtjeva za ostvarivanjem prava na**

**jednokratnu studentsku potpore redovitom studentu**

**s područja grada Makarske za akademsku godinu 2023./2024.**

**I.**

Pozivaju se redoviti studenti preddiplomskih, diplomskih i integriranih studija ili stručnih i specijalističkih studija, uključujući studente u statusu redovitih studenta apsolvenata u razdoblju od dvanaest mjeseci trajanja tog statusa i studenti upisani na jedno od visokih učilišta u Republici Hrvatskoj, a koji ispunjavaju uvjet prebivališta iz članka 29. Odluke o socijalnoj skrbi Grada Makarske (hrvatski državljanin koji ima prijavljeno prebivalište na području grada Makarske kontinuirano tri godine, računajući unazad od dana podnošenja zahtjeva) da se na prijave za ostvarivanje prava na jednokratnu studentsku potporu redovitom studentu s područja grada Makarske za akademsku godinu 2023./2024. (u nastavku: potpora).

**II.**

Ovisno o udaljenosti mjesta studiranja od grada Makarske, studenska potpora iznosi:

1. **75,00 eura** / 565,09 kuna – mjesto studiranja udaljeno do 100 kilometara
2. **146,00 eura** / 1.100,04 kuna – mjesto studiranja udaljeno od 101 do 300 kilometara
3. **233,00 eura** / 1.755,54 kuna - mjesto studiranja udaljeno od 301 do 500 kilometara
4. **299,00 eura** / 2.252,82 kuna - mjesto studiranja udaljeno 501 do 700 kilometara
5. **312,00 eura** / 2.350,76 kuna - mjesto studiranja udaljeno najmanje 701 kilometar.

**III.**

Uz zahtjev student obvezno prilaže i:

1. potvrdu o redovnom upisu u akademsku godinu 2023./2024.,
2. presliku osobne iskaznice ili elektroničkog zapisa o prebivalištu iz sustava e-Građani.

**IV.**

S naznakom **„Jednokratna studentska potpora“**, zahtjev za ostvarivanje prava iz ovog Javnog poziva podnosi se Gradu Makarskoj. do zaključno s 31. siječnja 2024.

putem emaila:

**pisarnica@makarska.hr**

ili poštom / osobno na adresu:

**GRAD MAKARSKA**

**Obala kralja Tomislava 1, 21300 Makarska (Pisarnica, Soba br. 7).**

KLASA: 602-04/23-01/4

URBROJ: 2181-6-06-3-23-2

Makarska, 15. studenoga 2023. Privremena Pročelnica

 Sandra Vranješ, dipl.oec.